Focar de coronavirus într-un oraș din Austria: 99 de români sunt infectați cu COVID-19.
99 de români au fost diagnosticați cu COVID-19, în Linz, Austria. Anunțul a fost făcut de Ministerul Afacerilor Externe (MAE). Niciuna dintre persoanele infectate nu a fost spitalizată.
Ministerul
Afacerilor Externe, prin Ambasada României la Viena, a anunțat că a întreprins,
în regim de urgență, demersuri pentru obținerea de informații privind existența
unor cetățeni români printre persoanele infectate, după ce la data de 1 iulie au
apărut informații referitoare la un focar de Covid-19 în orașul Linz.De asemenea,
reprezentanții ambasadei au efectuat demersuri și pe lângă mediul asociativ
românesc din zonă pentru informații suplimentare.Ministerul Afacerilor Externe a precizat că, în urma demersurilor Ambasadei României la Viena, autoritățile austriece au informat că 99 cetățeni români au fost confirmați pozitiv pentru infecția cu COVID-19. Niciuna dintre persoanele infectate nu a fost spitalizată și nici nu au fost primite solicitări de asistență consulară de către misiunea diplomatică.